Proposta għal regolament tal-Kunsill li jiftaħ u jipprovdi għall-ġestjoni ta' kwoti tariffarji awtonomi tal-Komunità għal importazzjoni ta’ ċerti prodotti tas-sajd fil-Gżejjer Kanarji /* KUMM/2008/0129 finali - CNS 2008/0054 */





[pic] | KUMMISSJONI TAL-KOMUNITAJIET EWROPEJ | Brussel 7.3.2008 KUMM(2008) 129 finali 2008/0054 (CNS) Proposta għal REGOLAMENT TAL-KUNSILL li jiftaħ u jipprovdi għall-ġestjoni ta' kwoti tariffarji awtonomi tal-Komunità għal importazzjoni ta’ ċerti prodotti tas-sajd fil-Gżejjer Kanarji (preżentata mill-Kummissjoni) MEMORANDUM TA’ SPJEGAZZJONI 1. KUNTEST TAL-PROPOSTA - Ir-raġunijiet u l-għanijiet tal-proposta L-Artikolu 5 tar-Regolament tal-Kunsill (KE) Nru 704/2002 li temporanjament jissospendi d-dazji awtonomi tat-Tariffa Doganali Komuni fuq l-importazzjoni ta' ċerti prodotti industrijali u li jiftaħ u jipprovdi għall-amministrazzjoni tal-kwoti awtonomi tat-tariffi tal-Komunità fuq l-importazzjoni ta' ċerti prodotti tas-sajd lejn il-Gżejjer Kanarji. - Kuntest ġenerali Mill-1991, l-Unjoni Ewropea ssospendiet parzjalment jew totalment id-dazji tat-Tariffa Doganali Komuni fuq l-importazzjoni ta’ ċerti prodotti tas-sajd ġewwa l-Gżejjer Kanarji. Is-sitwazzjoni ġeografika eċċezzjonali tal-Gżejjer Kanarji rigward is-sorsi tal-provvista ta' ċerti prodotti tal-ħut li huma essenzjali għall-konsum domestiku tinvolvi spejjeż addizzjonali għal dan is-settur. Dan it-tfixkil naturali jista' jkun indirizzat, inter alia, billi jiġu sospiżi temporanjament id-dazji doganali fuq l-importazzjoni tal-prodotti kkonċernati minn pajjiżi terzi fi ħdan il-kwoti tariffarji tal-Komunità ta' volum xieraq. - Dispożizzjonijiet eżistenti fil-qasam tal-proposta Il-bażi għall-appoġġ, ir-Regolament (KE) Nru 704/2002, skadiet sal-31 ta' Diċembru 2006. - Il-konsistenza mal-politiki u l-għanijiet l-oħra ta’ l-Unjoni Il-proposta għall-ftuħ u l-provvediment għall-amministrazzjoni ta’ kwoti tariffarji mingħajr dazju hija f’konformità ma’ l-Artikolu 299(2) tat-Trattat tal-KE billi tipprovdi miżuri speċifiċi biex tgħin l-aktar reġjuni mbiegħda. Tikkorrispondi wkoll ma’ l-impenn tal-Kummissjoni mogħti fil-Komunikazzjoni tagħha dwar sħubija aktar b’saħħitha għar-reġjuni l-aktar imbiegħda tas-26 ta Mejju 2004 (COM(2004) 343 finali) sabiex jitqies it-tnaqqis, u saħansitra t-tneħħija għal kollox, tad-dazji tat-tariffa doganali komuni sabiex il-provvista ta’ materji primi mhux agrikoli tkun tista’ tippromwovi l-produzzjoni fl-aktar żoni mbiegħda. Il-kwoti tat-tariffi proposti mingħajr dazju għandhom jitqiesu, f'termini ta' appoġġ għall-industrija tas-sajd tal-Gżejjer Kanarji, bħala komplementari għal miżuri oħra meħuda fuq il-bażi ta’ l-Artikolu 299(2) tat-Trattat tal-KE, b’mod partikolari l-iskema ta’ kumpens għall-ispejjeż addizzjonali mġarrba fil-kummerċjalizzazzjoni ta’ ċerti prodotti tas-sajd mill-aktar reġjuni mbiegħda (ir-Regolament tal-Kunsill (KE) Nru 791/2007 tal-21 ta’ Mejju 2007). 2. IL-KONSULTAZZJONI MAL-PARTIJIET INTERESSATI U L-VALUTAZZJONI TA’ L-IMPATT - Konsultazzjoni mal-partijiet interessati Il-konsultazzjoni mal-partijiet interessati fis-settur tas-sajd tal-Gżejjer Kanarji seħħet fil-qafas tar-rapporti stabbiliti mill-awtoritajiet Spanjoli dwar l-implimentazzjoni tal-miżuri msemmija fl-Artikolu 3 tar-Regolament tal-Kunsill (KE) Nru 704/2002. Saru konsultazzjonijiet ulterjuri ma’ l-Awtoritajiet Spanjoli matul l-ewwel nofs ta’ l-2007, bil-għan li jiġi ċċarat il-kontenut tar-rapporti msemmija. L-awtoritajiet Spanjoli talbu formalment l-estensjoni tal-miżuri msemmija għall-perjodu 2007-2013. - Ġbir u użu ta’ għarfien espert Ara hawn fuq. - Il-valutazzjoni ta’ l-impatt Valutazzjoni ta' l-impatt ma ġietx ikkunsidrata minħabba li l-proposta mhix inizjattiva ta' politika ewlenija imma biss tkomplija ta' miżuri eżistenti. Huma u jivvalutaw it-talba mill-awtoritajiet Spanjoli għat-tkomplija tal-miżuri, is-servizzi kkunsidraw l-effetti tal-kwoti tat-tariffi proposti fuq l-industrija tas-sajd tal-Gżejjer Kanarji, flimkien mal-miżuri adottati mill-Kunsill f’Mejju 2007 b’appoġġ għas-settur tas-sajd fl-aktar reġjuni mbiegħda, b’mod partikolari l-iskema ta’ kumpens għall-ispejjeż addizzjonali mġarrba fil-kummerċjalizzazzjoni ta’ ċerti prodotti tas-sajd mill-Gżejjer Kanarji (ir-Regolament tal-Kunsill (KE) Nru 791/2007 tal-21 ta’ Mejju 2007). 3. L-ELEMENTI ĠURIDIċI TAL-PROPOSTA - Sinteżi ta’ l-azzjoni proposta Huwa propost li jinfetħu żewġ kwoti tariffarji mingħajr dazju fuq l-importazzjoni ta’ ċerti prodotti tas-sajd fil-Gżejjer Kanarji għall-perjodu 2007-2013. - Bażi ġuridika L-Artikolu 299(2) tat-Trattat KE - Prinċipju ta' sussidjarjetà Tibdiliet għat-Tariffa Doganali Komuni huma kwistjoni ta’ kompetenza esklussiva tal-Komunità. - Prinċipju ta' proporzjonalità Il-proposta tikkonforma mal-prinċipju ta’ proporzjonalità għar-raġuni(jiet) li ġejja/in. Il-volumi tal-kwoti huma stabbiliti għal livell li huwa aktar konformi ma’ l-importazzjonijiet reali fil-Gżejjer Kanarji. Il-piż amministrattiv kemm għall-awtoritajiet nazzjonali u reġjonali ta' l-Istati Membri, kif ukoll għas-servizzi tal-Kummissjoni huwa minimu, partikolarment fir-rigward tar-rapporti li għandhom jitressqu dwar l-implimentazzjoni tal-miżuri. - Għażla ta' strumenti L-istrumenti proposti: Regolament. Mezzi oħrajn ma jkunux adattati għar-raġuni(jiet) li ġejja/in: Il-proposta hija għas-sospensjoni ta’ miżuri stipulati f’regolament. 4. IMPLIKAZZJONIJIET FINANZJARJI Il-proposta m'għandha l-ebda impatt finanzjarju fuq l-infiq, imma għandha impatt finanzjarju fuq id-dħul. It-telf ta’ riżorsi proprji (dazji tat-Tariffa Doganali Komuni) huwa stmat għal EUR 7.9 m net kull sena. 5. INFORMAZZJONI ADDIZZJONALI - Klawżola ta’ analiżi/reviżjoni/estinzjoni Din il-proposta tinkludi klawżola ta’ reviżjoni. Il-proposta tinkludi klawżola ta' estinzjoni. 2008/0054 (CNS) Proposta għal REGOLAMENT TAL-KUNSILL li jiftaħ u jipprovdi għall-ġestjoni ta' kwoti tariffarji awtonomi tal-Komunità għal importazzjoni ta’ ċerti prodotti tas-sajd fil-Gżejjer Kanarji IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 299(2) tiegħu, Wara li kkunsidra l-proposta mill-Kummissjoni[1], Wara li kkunsidra l-opinjoni tal-Parlament Ewropew[2], Wara li kkunsidra l-opinjoni tal-Kumitat Ekonomiku u Soċjali Ewropew[3], Wara li kkunsidra l-opinjoni tal-Kumitat tar-Reġjuni[4], Billi: (1) F'Ottubru u Novembru 2000 l-awtoritajiet Spanjoli talbu biex jinżammu l-miżuri tat-Tariffi Doganali Komuni (TDK) għall-Gżejjer Kanarji introdotti l-ewwel mir-Regolament tal-Kunsill (KEE) Nru 1911/91 tas-26 ta’ Ġunju 1991 dwar l-applikazzjoni tad-dispożizzjonijiet tal-liġi tal-Komunità għall-Gżejjer Kanarji[5], li skadew fil-31 ta' Diċembru 2001, għal perjodu ieħor ta' 10 snin u bagħtu xi dokumentazzjoni li tiġġustifika t-talba tagħhom. Madankollu, iż-żmien biex tkun evalwata d-dokumentazzjoni ma kienx biżżejjed biex tintlaħaq konklużjoni definittiva jekk jinżammux il-miżuri għall-perjodu mitlub għadux ġustifikat. L-applikazzjoni tal-miżuri tariffarji għalhekk ġie mtawwal għal sena mir-Regolament tal-Kunsill (KE) Nru 1105/2001 tat-30 ta' mejju 2001. (2) Ir-Regolament tal-Kunsill (KE) Nru 704/2002[6] tal-25 ta’ Marzu 2002 fetaħ u pprovda għall-amministrazzjoni ta’ kwoti tariffarji awtonomi tal-Komunità għall-importazzjoni ta’ ċerti prodotti tas-sajd fil-Gżejjer Kanarji għall-perjodu mill-1 ta’ Jannar 2002 sal-31 ta’ Diċembru 2006. (3) Ir-Regolament tal-Kunsill (KE) Nru 791/2007[7] tal-21 ta’ Mejju 2007 daħħal skema ġdida bħala kumpens għall-ispejjeż addizzjonali mġarrba mill-kummerċjalizzazzjoni ta’ ċerti prodotti tas-sajd mir-reġjuni l-aktar imbiegħda ta’ l-Azores, Madeira, il-Gżejjer Kanarji, il-Gujana Franċiża u Réunion. Il-għan ta’ l-iskema huwa li jiġi ffaċilitat l-iżvilupp ekonomiku u soċjali tar-reġjun u jippermettilu jibbenefika mill-vantaġġi tas-suq uniku, li huwa parti integrali minnu minkejja l-fatturi oġġettivi li jħalluh ġeografikament u ekonomikament iżolat. (4) Is-sitwazzjoni ġeografika eċċezzjonali tal-Gżejjer Kanarji rigward is-sorsi tal-provvista ta' ċerti prodotti tal-ħut li huma essenzjali għall-konsum domestiku tinvolvi spejjeż addizzjonali għal dan is-settur. Dan it-tfixkil naturali, kif rikonoxxut fl-Artikolu 299(2) tat-Trattat, li jirriżulta mill-insularità u l-bogħod jista' jiġi indirizzat, inter alia , billi jiġu sospiżi temporanjament id-dazji doganali fuq l-importazzjoni tal-prodotti kkonċernati minn pajjiżi terzi fi ħdan il-kwoti tariffarji tal-Komunità ta' volum xieraq. (5) Il-Kummissjoni, fil-Komunikazzjoni tagħha tas-26 ta Mejju 2004 “Sħubija aktar b’saħħitha għall-aktar reġjuni mbiegħda” [ titlu mhux uffiċjali ] (COM(2004) 343 finali) iddikjarat ir-rieda tagħha li tqis it-tnaqqis, u saħansitra t-tneħħija għal kollox, tad-dazji tat-tariffa doganali komuni sabiex il-provvista ta’ materji primi mhux agrikoli tkun tista’ tippromwovi l-produzzjoni fl-aktar żoni mbiegħda, u f’ċirkostanzi ġustifikati kif jixraq, li tqis l-applikazzjoni għas-sospensjoni temporanja tat-tariffi doganali f’dawk l-istess setturi. Fil-każ ta’ prodotti tas-sajd, kwalunwke miżura bħal din tiġi approvata biss għall-prodotti maħsuba għas-suq lokali. (6) L-awtoritajiet Spanjoli, fid-29 ta’ Lulju 2004 u d-19 ta’ Lulju 2006 ressqu rapporti dwar l-implimentazzjoni tal-miżuri msemmija fl-Artikolu 3 tar-Regolament tal-Kunsill (KE) Nru 704/2002 u talbu l-estensjoni ta’ dawk il-miżuri għall-perjodu 2007-2013. Il-Kummissjoni eżaminat, fuq il-bażi tar-rapporti msemmija, l-impatt tal-miżuri adottati fuq l-importazzjonijiet ta’ ċerti prodotti tas-sajd ġewwa l-Gżejjer Kanarji. (7) Ir-rapporti pprovduti mill-awtoritajiet Spanjoli indikaw li l-kwoti miftuħa mir-Regolament tal-Kunsill (KE) Nru 704/2002 ma ġewx eżawriti. (8) Kwoti tariffarji simili għal dawk miftuħa bir-Regolament tal-Kunsill (KE) Nru 704/2002 tal-25 ta’ Marzu 2002 huma meħtieġa għal ċerti prodotti tas-sajd għaliex ikunu jistgħu jkopru l-ħtiġijiet tas-suq domestiku tal-Gżejjer Kanarji, filwaqt li jiżguraw li l-flussi tal-prodotti b'dazju mnaqqas importati fil-Komunità jibqgħu prevedibbli u jkunu jistgħu jiġu identifikati b'mod ċar. (9) Peress li l-kwoti miftuħa bir-Regolament tal-Kunsill (KE) Nru 704/2002 ma ġewx eżawriti, huwa xieraq li l-kwantitajiet tal-kwoti jiġu ffissati f’livell aktar baxx. (10) Sabiex jiġu evitati impatti fuq il-ħidma tas-suq intern, għandhom jittieħdu miżuri sabiex jiġi żgurat li l-prodotti tas-sajd li għalihom qed tintalab sospensjoni jkunu maħsuba biss għas-suq domestiku tal-Gżejjer Kanarji. (11) Ir-regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju[8] ikkodifika r-regoli ta’ ġestjoni għall-kwoti tariffarji maħsuba biex jintużaw skond l-ordni kronoloġika tad-dati tad-dikjarazzjonijiet doganali. (12) Għandhom jittieħdu miżuri sabiex jiġi żgurat li l-Kummissjoni tinżamm infurmata regolarment bil-volum ta’ importazzjonijiet ikkonċernati sabiex, jekk ikun meħtieġ, tkun tista’ tieħu l-passi biex tipprevjeni ċaqliq spekulattiv jew żvijjar tan-negozju. (13) Sabiex tkun żgurata kontinwità mal-miżuri stabbiliti mir-Regolament (KEE) Nru 1911/2002, huwa meħtieġ li jiġu applikati l-miżuri pprovduti f'dan ir-Regolament mill-1 ta' Jannar 2007. (14) Barra minn hekk, sabiex tiġi żgurata l-koerenza ma’ l-iskema introdotta mir-Regolament tal-Kunsill (KE) Nru 791/2007, il-kwoti tariffarji għandhom jinfetħu għall-perjodu 2007-2013, ADOTTA DAN IR-REGOLAMENT: Artikolu 1 1. Mill-1 ta' Jannar 2007 sal-31 ta' Diċembru 2013 id-dazji tat-Tariffa Doganali Komuni applikabbli għall-importazzjonijiet ġewwa l-Gżejjer Kanarji tal-prodotti tas-sajd elenkati fl-Anness ta’ dan ir-Regolament għandhom ikunu sospiżi kompletament għall-kwantità indikata f’dak l-Anness. 2. Is-sospensjoni msemmija fil-paragrafu 1 għandha tingħata esklussivament għall-prodotti maħsuba għas-suq domestiku tal-Gżejjer Kanarji. Għandha tapplika biss għall-prodotti tas-sajd imniżżla minn bastiment jew inġenju ta’ l-ajru qabel ma titressaq id-dikjarazzjoni doganali għar-rilaxx għal ċirkolazzjoni ħielsa lill-awtoritajiet doganali li jinsabu fil-Gżejjer Kanarji. Artikolu 2 1. Sal-31 ta’ Mejju 2010, l-awtoritajiet kompetenti Spanjoli għandhom iressqu rapport lill-Kummissjoni dwar l-implimentazzjoni tal-miżuri msemmija fl-Artikolu 1. Il-Kummissjoni għandha teżamina l-impatt ta’ dawk il-miżuri u, fuq il-bażi ta’ dak ir-rapport, tipproponi lill-Kunsill, jekk meħtieġ, kwalunkwe emendi rilevanti lill-kwantitajiet li għandhom jiġu importati. 2. Sal-31 ta’ Mejju 2012, l-awtoritajiet kompetenti Spanjoli għandhom iressqu rapport lill-Kummissjonid war l-implimentazzjoni, wara l-2010, tal-miżuri msemmija fl-Artikolu 1. Il-Kummissjoni għandha teżamina mill-ġdid l-impatt ta’ dawk il-miżuri u, fuq il-bażi tas-sejbiet tagħha, tibgħat lill-Kunsill kwalunkwe proposta relevanti għall-perjodu wara 2013. Artikolu 3 3. Meta l-Kummissjoni jkollha raġunijiet biex temmen li s-sospensjoni pprovduta b’dan ir-Regolament tkun wasslet għal żvijjar tan-negozju fi prodott speċfiku, tista’, wara li tirċievi l-opinjoni tal-Kumitat tal-Kodiċi Doganali, tħassar provviżorjament is-sospensjoni b'Regolament tal-Kummissjoni għal perjodu ta' mhux aktar minn 12-il xahar. Il-ħlas tad-dazji ta’ l-importazzjoni fuq prodotti li għalihom is-sospensjoni tkun ġiet irrevokata provviżorjament għandu jiġi żgurat permezz ta’ garanzija. Ir-rilaxx ta’ dawk il-prodotti għaċ-ċirkolazzjoni ħielsa fil-Gżejjer Kanarji għandha tiddependi fuq il-forniment ta’ garanzija bħal din. 4. Fil-perjodu ta’ 12-il xahar imsemmi fil-paragrafu 1, il-Kunsill jista’, fuq proposta mill-Kummissjoni, jiddeċiedi li jirrevoka s-sospensjoni definittivament. F’dak il-każ l-ammonti ta’ dazji koperti mill-garanziji għandhom jinġabru definittivament. 5. Jekk l-ebda deċiżjoni definittiva ma tkun ġiet adottata matul il-perjodu ta' 12-il xahar skond il-paragrafu 2, il-garanziji għandhom ikunu rilaxxati. Artikolu 4 Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil- Ġurnal Uffiċjali ta' l-Unjoni Ewropea . Għandu japplika mill-1 ta' Jannar 2007 sal-31 ta' Diċembru 2013. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, […] Għall-Kunsill Il-President ANNESS Nru ta’ l-Ordni | Kodiċi NM | Deskrizzjoni | Ammont tal-kwota (tunnellati) | Dazju fuq il-kwota (%) | 09.2997 | 0303 | Ħut iffriżat, minbarra flettijiet u laħam tal-ħut ieħor taħt l-intestatura Nru 0304 | 15 000 | 0 | 0304 | Flettijiet tal-ħut u laħam tal-ħut ieħor (mitħun jew le), frisk, imkessaħ jew iffriżat. | 09.2651 | 0306 | Krustaċji, fil-qoxra jew le, ħajjin, friski, imkessħa, iffriżati, imnixxfa, immelħa jew fis-salmura; krustaċji, fil-qoxra, imsajrin bil-fwar jew bit-tgħollija fl-ilma, imkessħa jew le, iffriżati, imnixxfa, immelħa jew fis-salmura; dqiq, tħin u pellets ta’ krustaċji, tajbin għall-konsum mill-bniedem | 15 000 | 0 | 0307 | Molluski, fil-qoxra jew le, ħajjin, friski, imkessħa, iffriżati, imnixxfa, immelħa jew fis-salmura; invertebrati akkwatiċi għajr il-krustaċji u l-molluski, iffriżati, imnixxfin, immelħin jew fis-salmura; dqiq, tħin u pellets ta' invertebrati akkwatiċi għajr il-krustaċji, tajbin għall-konsum mill-bniedem | DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT BAĠITARJU ESKLUSSIVAMENT RISTRETT GĦAD-DĦUL 1. ISEM IL-PROPOSTA: Proposta għal Regolament tal-Kunsill (KE) li jiftaħ u jipprovdi għall-ġestjoni ta' kwoti tariffarji awtonomi tal-Komunità għal importazzjoni ta’ ċerti prodotti tas-sajd fil-Gżejjer Kanarji 2. IL-LINJI TAL-BAĠIT: Kapitolu u Artikolu: Kap. 12 Art. 120 Ammont ippjanat għas-sena kkonċernata: 3. BAŻI ĠURIDIKA: L-Artikolu 299 tat-Trattat. 4. L-IMPATT FINANZJARJU ( Il-proposta ma għandha l-ebda impatt finanzjarju ( Il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq id-dħul – l-effett huwa kif ġej: (€ miljuni espressi sa ċifra deċimali waħda) Linja tal-baġit | Dħul[9] | Sena 2007 | Artikolu 120 | Impatt fuq ir-riżorsi proprji (Tariffa Doganali Komuni) | - 7.9/sena | 5. MIŻURI KONTRA L-FRODI Id-dispożizzjonijiet għall-ġestjoni tal-kwoti tariffarji jinkludu l-miżuri meħtieġa għall-prevenzjoni tal-frodi u l-irregolaritajiet (l-applikazzjoni tal-kontrolli pprovduti fil-Kodiċi Doganali Komunitarju u d-dispożizzjonijiet għall-implimentazzjoni tiegħu). 6. KUMMENTI OĦRA Spiża stmata ta' din l-operazzjoni Metodu ta’ kalkolu ta’ l-ispiża totali ta’ l-operazzjoni Jekk tittieħed l-aktar statistika reċenti sħiħa (2006) bħala bażi, it-telf tad-dħul ta’ kull sena li jirriżulta minn dan ir-Regolament jista' għalhekk jiġi stmat għal EUR 10.5 m (ara t-tabella hawn taħt). L-ammont iddikjarat, ġeneralment, ġie kkalkulat abbażi tar-rati tad-dazju MFN u jimmarka livell massimu minħabba l-fatt li l-Komunità tapplika dazji aktar baxxi għall-importazzjonijiet minn għadd ta’ pajjiżi. Għalhekk it-tendenza hi li t-telf reali fid-dħul jirriżulta f'ammonti aktar baxxi peress li d-dazji MFN ma japplikawx fuq bażi kostanti. Nru ta’ l-Ordni | Volum tal-kwota (tunnellati) | Prezz stmat (€/tunnellata) | Dazju MFN (%) | Dazju fuq il-kwota (%) | Dazji mitlufa kull sena (€) | 09.2997 | 15,000 t | 2,784 | 11 (dazju medju) | 0 | 4,592,891 | 09.2651 | 15,000 t | 3,826 | 10.3 (dazju medju) | 0 | 5,910,927 | Totali | 10,503,818 | It-telf ta' dħul totali stmat meta mqabbel man-nuqqas ta' kwoti tariffarji awtonomi: € 10,503,818.[pic][pic][pic] [1] ĠU C […], […], p. […]. [2] ĠU C […], […], p. […]. [3] ĠU C […], […], p. […]. [4] ĠU C […], […], p. […]. [5] ĠU L 171, 29.6.1991,p. 1. [6] ĠU L 111, 6.4.2002; p.1 [7] ĠU L 176 , 6.7.2007 p. 1 [8] ĠU L 253, 11.10.1993, p. 1. Ir-Regolament kif emendat l-aħħar bir-Regolament (KE) Nru 993/2001 (ĠU L 141, 28.5.2001, p. 1). [9] F'dak li għandu x'jaqsam ma' riżorsi proprji tradizzjonali (dazji agrikoli, imposti fuq iz-zokkor, dazji tad-dwana) l-ammonti indikati għandhom ikunu ammonti netti, jiġifieri ammonti grossi wara t-tneħħija ta' 25% ta' l-ispejjeż tal-ġbir.